झापालाई फाल्गुनन्द गोल्डकप
झापा ११ ले फाल्गुनन्द गोल्डकप फुटबल प्रतियोगिताको उपाधि जितेको छ । फिदिममा सोमबार सम्पन्न फाइनलमा प्रतिस्पर्धी त्रिभुवन आर्मी क्लबलाई २–१ गोल अन्तरले हराउँदै झापा च्याम्पियन बनेको हो ।
पाँचथर — झापा ११ ले फाल्गुनन्द गोल्डकप फुटबल प्रतियोगिताको उपाधि जितेको छ । फिदिममा सोमबार सम्पन्न फाइनलमा प्रतिस्पर्धी त्रिभुवन आर्मी क्लबलाई २–१ गोल अन्तरले हराउँदै झापा च्याम्पियन बनेको हो ।झापाका तर्फबाट पुजन उपरकोटीले २ गोल गरे । उनले २३ औं र ८३ औं मिनेटमा गोल गरे । आर्मीका तर्फबाट राजीव गुरुङले ७१ औं मिनेटमा गोल गरे । व्यक्तिगत विधातर्फ पनि झापा ११ का खेलाडीको वर्चस्व रह्यो । झापाका देवेन्द्र तामाङले प्रतियोगितामा उत्कृष्ट खेलाडी घोषित हुँदै यामाहा कम्पनीको १२५ सीसी मोटरसाइकल प्राप्त गरे ।झापाकै मनोज प्रधान उत्कृष्ट गोलकिपर, आर्मीका युद्ध शाही उत्कृष्ट डिफेन्स, झापाका पुजन उपरकोटी उत्कृष्ट मिडफिल्ड, झापाकै दिलेन लोक्ताम उत्कृष्ट फरवार्ड, झापाका प्रवेश कटुवाल उत्कृष्ट प्रशिक्षक र फिदिम स्पोर्टिङ क्लबका प्रवीण जवेगू उदीयमान खेलाडीका रूपमा पुरस्कृत भए । यस्तै झापाका कर्ण लिम्बूले सर्वाधिक गोलकर्ताको उपाधि जिते ।विजेता खेलाडी र टिमलाई राष्ट्रिय खेलकुद परिषदका उपाध्यक्ष पीताम्बर तिमिल्सिना र एन्फा अध्यक्ष कर्माछिरिङ शेर्पाले पुरस्कार मेडल र ट्रफी प्रदान गरे । उपाधि विजेता टिमले नगद ४ लाख पुरस्कारसहित ट्रफी र उपविजेताले नगद २ लाखसहित ट्रफी प्राप्त गर्‍यो । पुस २१ गते सुरु भएको प्रतियोगितामा नेपाल र भारतका १० टिम सहभागी थिए ।